Príloha č. 4 **-** Návrh **: Zmluva o prenájme techniky a vybavenia potrebného na priemyselný výskum**

uzatvorená podľa zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“)

(ďalej len **„zmluva“**)

**Článok I.**

**Zmluvné strany**

**1.1 Nájomca: KALAS Medical, s. r. o.**

Sídlo: Slovenských partizánov 1130/50 , 017 01 Považská Bystrica

Registrácia: zapísaná v Obchodnom registri Okresného súdu Trenčín,

Oddiel: Sro, Vložka číslo: 16372/R

Štatutárny zástupca: Ing. Peter Kalás, konateľ

Kontaktná osoba: Ing. Peter Kalás

Kontakt: 0917 934314

IČO: 36 350 745

DIČ: 2022111608

IČ DPH: SK2022111608

Bankové spojenie: Tatrabanka, a. s.

IBAN kód: SK53 1100 0000 0029 4611 0031

(ďalej len **„nájomca“**)

**1.2 Prenajímateľ:**

Sídlo:

Registrácia:

Štatutárny zástupca:

Kontaktná osoba:

Kontakt:

IČO:

DIČ:

IČ DPH:

Bankové spojenie:

IBAN kód:

(ďalej len **„prenajímateľ“**)

(ďalej spolu len **„zmluvné strany“**)

**Článok II.**

**Predmet zmluvy**

* 1. Predmetom tejto zmluvy je prenájom základnej techniky a vybavenia potrebného na priemyselný výskum :

Prenájom výpočtovej, telekomunikačnej techniky, softvérového vybavenia, komunikačnej infraštruktúry, techniky a náradia nevyhnutných pre výkon činnosti odborného personálu pre priemyselný výskum, a to:

**- prenájom prístrojov a laboratórnych zariadení:**

* + 4 kanálový osciloskop - meranie časových priebehov a spektier elektrických signálov
  + Prúdová sonda k osciloskopu - meranie časových priebehov a spektier prúdov
  + Diferenciálna sonda - meranie časových priebehov a spektier galvanicky oddelených signálov (zdroje a diferenciálne komunikačné linky)
  + Logický analyzátor - meranie digitálnych signálov, zberníc a ich dekódovanie
  + Funkčný generátor - generovanie testovacích signálov rôznych tvarov a parametrov (sínus, obdĺžnik, trojuholník atď...)
  + H-field loop probe set - 50Ohm slučková sonda s príslušenstvom na meranie vyžarovania z DPS
  + Programovatelný zdroj napätia a prúdu - programovateľný zdroj napätia/prúdu pre účely manuálneho a automatického testovania elektronických obvodov
  + Elektronická záťaž - meranie parametrov zdrojov zariadenia a ich vnútorných odporov
  + Programovateľná univerzálna nabíjačka akumulátorov - nabíjanie a testovanie vlastností jednotlivých článkov a finalizovaných akupackov
  + 2 x True RMS multimeter - presné meranie prúdov, napätí a ostatných elektrických veličín ako frekvencie, kapacita, indukčnosť a odpor
  + Kliešťový multimeter - bezkontaktné meranie prúdov
  + RCD meter pinzetový - meranie SMD komponentov R/C/D
  + RLC meter presný - meranie RLC parametrov elektronických komponentov, ich parazitných vlastností a ich frekvenčnej závislosti potrebnej pri designe elektronických obvodov
  + ESD gun - testovanie odolnosti riešenia voči statickým výbojom a informatívne meranie izolačného odporu
  + Revízny prístroj - meranie izolačných pevností konštruovaného zariadenie podľa normy
  + Letovacia stanica s príslušenstvom - osádzanie elektronických komponentov
  + Odsávacia stanica s príslušenstvom - opravy a zmeny na DPS
  + Teplovzdušná stanica s príslušenstvom - rework a osádzanie elektronických komponentov
  + ISP Programátor a debugger mikroprocesorov - ISP programovanie a debuggovanie mikroprocesorových systémov
  + Autotransformátor - oživovanie prototypov a overovanie rozsahov vstupných napätí v ktorých zariadenie pracuje podľa špecifikácie
  + Výkonové odporové záťaže - testovanie zaťažiteľnosti zdrojov pri skokových zmenách odberu prúdu
  + Oddeľovací transformátor - galvanické oddelenie zariadenia a meracích prístrojov od siete kvôli rušeniu vnesenému vedením a zabráneniu tvorby zemných slučiek
  + Nulová sieť (LISN) - meranie vedeného rušenia generovaného zariadením do siete
  + ESD podložky - zabezpečenie pracoviska proti statickým výbojom
  + ESD náramky s príslušenstvom - zabezpečenie pracovníkov proti statickým výbojom
  + ESD tester - tester funkčnosti ESD ochrán
  + meracie pristroje, letovačky, tepelna letovačka, osciloskopy

**- Telekomunikačnej a výpočtovej techniky - (**min. špecifikácia na PC ) :

* + - operačný systém: 64-bit
    - CPU 3.0 GHz alebo viac, 4 a viac jadier
    - pamäť RAM minimum 16GB odporúčané 32GB
    - pamäť HDD min 70GB
    - rozlíšenie monitora 2560x1440 prípadne viac
    - .NET Framework verzia 4.8 alebo staršia

- **Softvérového vybavenia, vrátane nehmotného majetku výlučne súvisiaceho s realizáciou**

**projektu:**

* + program na návrh 3D komponentov ako aj celej zostavy
    - samotný program
    - úvodné zaškolenie a nastavenie prostredia
    - technická podpora k programu
  + program 2D na návrh výkresov zostáv
    - samotný program
    - úvodné zaškolenie a nastavenie prostredia
    - technická podpora k programu
  + program na kreslenie schém a návrh plošných spojov
    - samotný program
    - úvodné zaškolenie a nastavenie prostredia
    - technická podpora k programu
  + program na tvorbu elektrických zapojení zariadení
    - samotný program
    - úvodné zaškolenie a nastavenie prostredia
    - technická podpora k programu
  + kancelársky program na tvorbu dokumentácie
  + programming C/C++ pre mikroprocesor

2.2 Prenajímateľ prenajíma predmet zmluvy nájomcovi a nájomca sa zaväzuje zaplatiť prenajímateľovi nájomné.

**Článok III.**

**Účel nájmu**

3.1 Nájomca je oprávnený užívať prenajaté techniku a vybavenia za účelom vykonávania priemyselného výskumu v rámci projektu s názvom **„Technológia adaptácie vysokofrekvenčného dýzového ventilátora PARAVENT V pre zlepšenie existujúcich parametrov pľúcnej ventilácie pre terapiu pacientov trpiacich na ochorenie COVID – 19“**, s kódom ITMS: 313011AUL1, realizovaného v rámci Operačného programu Integrovaná infraštruktúra sprostredkovateľským orgánom č. 845/AE30/2019 zo dňa 19. decembra 2019 v platnom znení, ktorého pôsobnosť vykonáva Výskumná agentúra, Sliačska 1, 831 02 Bratislava 2, Slovenská republika, IČO: 31819494 (ďalej len **„projekt“**).

**Článok IV.**

**Doba nájmu**

4.1 Zmluva sa uzatvára na dobu určitú odo dňa účinnosti nasledujúcom po dni zverejnenia zmluvy na webovom sídle nájomcu , a to do splnenia všetkých záväzkov zmluvných strán vyplývajúcich z tejto zmluvy. Doba realizácie projektu je 17 mesiacov od podpisu .

**Článok V.**

**Výška nájomného**

5.1Nájomné je stanovené na základe vzájomnej dohody zmluvných strán v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

5.2 Nájomné za užívanie predmetu zmluvy podľa článku II. bod 2.1 tejto zmluvy predstavuje sumu vo výške : .................... **EUR bez DPH** / mesiac t. j **................... EUR s DPH / mesiac .**

**Článok VI.**

**Splatnosť nájomného a spôsob úhrady nájomného**

6.1 Úhrada nájomného bude realizovaná priebežne, na základe čiastkových faktúr vystavovaných prenajímateľom. Podkladom pre fakturáciu bude dodací list alebo preberací protokol, prípadne aj ďalšia podporná dokumentácia dohodnutá medzi nájomcom a prenajímateľom.

6.2 Faktúra musí obsahovať všetky náležitosti uvedené v § 74 ods. 1 zákona č. 222/2004 Z.z. o dani z pridanej hodnoty v znení neskorších predpisov. Údaje na faktúre musia byť v súlade s údajmi uvedenými v uzatvorenej zmluve. V prípade, že faktúra nebude obsahovať predpísané náležitosti, nájomca je oprávnený vrátiť ju prenajímateľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry nájomcovi.

6.3 Splatnosť faktúry je 30 dní odo dňa jej doručenia nájomcovi. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň. Za deň úhrady sa považuje deň odpísania fakturovanej čiastky z účtu nájomcu v prospech účtu prenajímateľa.

6.4 Faktúry budú uhrádzané bezhotovostným prevodom na účet prenajímateľa uvedený v článku I. tejto zmluvy.

**Článok VII.**

**Sankcie**

7.1 V prípade, že prenajímateľ je v omeškaní s plnením predmetu zmluvy, nájomca si môže uplatniť zmluvnú pokutu vo výške 0,05 % z výšky nájomného podľa článku V. bod 5.2 tejto zmluvy.

7.2 V prípade, ak bude nájomca v omeškaní s úhradou faktúry viac ako 30 dní od dňa splatnosti faktúry podľa tejto zmluvy, prenajímateľ má nárok na úroky z omeškania vo výške 0,05 % z fakturovanej sumy, a to za každý deň omeškania.

**Článok VIII.**

**Povinnosť mlčanlivosti**

8.1 Zmluvné strany sa zaväzujú zachovávať mlčanlivosť o všetkých skutočnostiach, o ktorých sa dozvedeli v súvislosti s uzavretím tejto zmluvy, ako aj s výkonom práv a povinností vyplývajúcich z tejto zmluvy. Skutočnosti podľa predchádzajúcej vety tvoria predmet obchodného tajomstva v zmysle § 17 Obchodného zákonníka. Tretím osobám je možné tieto skutočnosti sprístupniť len so súhlasom druhej strany alebo ak je to potrebné na plnenie práv a povinností podľa tejto zmluvy.

8.2 Zmluvná strana, ktorá poruší povinnosť mlčanlivosti podľa tejto zmluvy, je povinná nahradiť druhej zmluvnej strane škodu, ktorá jej tým vznikla.

**Článok IX.**

**Skončenie nájmu**

9.1 Nájomný vzťah medzi zmluvnými stranami dojednaný na určitý čas v zmysle článku IV. bod 4.1 tejto zmluvy sa skončí uplynutím času, na ktorý bol dojednaný.

9.2 Nájomný vzťah je možné ukončiť kedykoľvek na základe písomnej dohody oboch zmluvných strán.

**Článok X.**

**Ostatné dojednania**

10.1 Prenajímateľ je povinný odovzdať predmet nájmu nájomcovi v stave spôsobilom na užívanie na dohodnutý účel a v takomto stave ich na svoje náklady udržiavať.

10.2 Prenajímateľ je povinný umožniť nájomcovi užívať predmet nájmu za podmienok dohodnutých touto zmluvou a zabezpečiť nájomcovi plný a nerušený výkon práv spojených s nájmom.

10.3 Nájomca je povinný predmet nájmu chrániť pred poškodením, zničením, alebo zneužitím.

10.4 Nájomca je povinný bez zbytočného odkladu oznámiť prenajímateľovi potrebu nevyhnutných opráv na predmete nájmu, ktoré sú nad rámec bežnej údržby a tieto, alebo aj iné nevyhnutné opravy mu umožniť.

10.5 Nájomca je povinný po skončení nájmu odovzdať predmet nájmu v stave, v akom ich prevzal, s prihliadnutím na obvyklé opotrebenie. Škody spôsobené zavineným konaním nájomcu sa nájomca zaväzuje uhradiť v plnom rozsahu.

10.6 Nájomca je povinný dodržiavať v predpisy BOZP a PO.

10.7 Nájomca nemôže zriadiť záložné právo na majetok prenajímateľa, alebo tento inak zaťažiť.

**Článok XI.**

**Záverečné ustanovenia**

11.1 Prenajímateľ je povinný strpieť výkon kontroly/auditu/kontroly na mieste, súvisiacich s poskytovanými službami kedykoľvek počas platnosti a účinnosti Zmluvy o NFP, a to oprávnenými osobami v zmysle článku 12 Všeobecných zmluvných podmienok k Zmluve o NFP, a poskytnúť im všetku potrebnú súčinnosť.

11.2 Práva a povinnosti oboch zmluvných strán, pokiaľ nie sú upravené touto zmluvou, sa riadia príslušnými ustanoveniami Občianskeho zákonníka.

11.3 Spory, ktoré by mohli vzniknúť pri plnení zmluvných povinností z tejto zmluvy, budú zmluvnými stranami prednostne riešené dohodou. Pokiaľ by zmluvné strany nedospeli k dohode, riešenie sporu sa riadi slovenským právnym poriadkom.

11.4 Meniť alebo dopĺňať obsah tejto zmluvy je možné len formou písomných dodatkov k zmluve, ktoré budú platné, ak budú riadne potvrdené a podpísané oprávnenými zástupcami oboch zmluvných strán.

11.5 Obe zmluvné strany sa zaväzujú ohlásiť všetky zmeny údajov dôležitých pre bezproblémové plnenie zmluvy druhej zmluvnej strane.

11.6 Táto zmluva je vyhotovená v 4 rovnopisoch, z ktorých po jej podpise prenajímateľ obdrží jedno vyhotovenie a nájomca tri vyhotovenia.

11.7 Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni zverejnenia zmluvy na webovom sídle nájomcu.

11.8 Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú.

11.9 Zmluvné strany berú na vedomie a podpisom tejto zmluvy potvrdzujú , že sú plne oboznámené so skutočnosťou , že predmet tejto zmluvy je poskytovaný v súvislosti s implementáciou operačného programu Integrovaná infraštruktúra pre programové obdobie 2014 – 2020 .

V ..................... , dňa ........................... V Považskej Bystrici, dňa ...........................

Za Nájomcu: Za Prenajímateľa:

................................................................ ................................................................

Ing. Peter Kalás, konateľ

KALAS Medical, s. r. o.